The Emissary (Star Trek: The Next Generation)
<s>The Emissary () je epizoda američke science fiction TV-serije Star Trek: The Next Generation, premijerno prikazana 26. juna 1989. godine.</s><s>Radnja prikazuje kako na Zvjezdana flota na Enterprise šalje oficirku miješanog klingonsko-ljudskog porijekla sa zadatkom da presretne klingonski brod čija je posada bila kriogenički zamrznuta prije više decenija i koja vjeruje da su Klingonci još uvijek u ratu sa Federacijom.</s>

<s>Radnja</s>

<s>Enterprise, po naredbi Stožera Zvjezdane Flote, na brod teleportira izaslanicu K'Ehleyr koja je pola čovjek, a pola Klingonka.</s><s>Posada odmah primijeti Worfovu hladnoću prema K'Ehleyr koja ih obavijesti da moraju presresti T'Ong, klingonski brod čija se posada nalazi u kriogeničkom snu cijelo stoljeće.</s><s>Otkriva da su Klingonci započeli putovanje dok je Federacija još uvijek bila u ratu s Klingonskim Carstvom, i ako se probude izvan dometa ključnih federacijskih baza, posljedice bi mogle biti pogubne.</s>

<s>Worf, izbjegavajući izaslaničine prijateljske pokušaje zbližavanja, s oklijevanjem izvršava Picardove naredbe da se sastane s izaslanicom u vezi opasne situacije s T'Ongom.</s><s>Njihov sastanak brzo postane osoban otkrivajući da su njih dvoje već bili u vezi.</s><s>Nakon oštre rasprave, K'Ehleyr iznenada odlazi.</s><s>Kako bi se riješila frustracija, K'Ehleyr odlazi u holodek gdje pokrene Worfov strogi vježbovni program.</s><s>Worf joj se pridruži u vježbi u kojoj se bore protiv smrtonosnih tuđinskih ratnika.</s><s>Nakon završetka programa prepuštaju se obostranoj strasti.</s><s>U zoru, Worf je pita da prisegne kao Klingonac da će se vjenčati što tradicionalno slijedi nakon intimnosti, no ona odbija.</s>

<s>U međuvremenu Enterprise se približava T'Ongu čiji nedavno probuđeni članovi posade započinju otvarati vatru na brod.</s><s>Da bi spriječio fatalan sukob, Worf se obuče u odoru klingonskog kapetana sa svim odličjima i predstavi se zapovjedniku T'Onga kao zapovjednik Enterprisea, zahtijevajući od njih predaju.</s><s>Uspješno uvjerava klingonske vođe da je rat završen za vrijeme misije T'Onga i da su Klingonci i Federacija sada saveznici.</s>

<s>Nakon T'Ongove predaje, K'Ehleyr se priprema da preuzme zapovjedništvo nad klingonskim brodom i Worf ju otprati u sobu za teleportaciju.</s><s>Tamo se mire, i iako je Worf privlači, ona ga ostavlja u nadi da će se njihovi putovi ponovno sresti.</s>

<s>Izvori</s>

<s>Vanjske veze</s>

<s>"The Emissary" rewatch by Keith R.A. DeCandido
 "Manhunt" rewatch by Zack Handlen of The A.V. Club</s>

<s>TV-epizode 1989.</s><s>Epizode serije Star Trek: The Next Generation</s>

